לאון מרשאן

לאון מרשאן (בצרפתית: Léon Marchand; נולד ב-17 במאי 2002) הוא שחיין צרפתי, פעמיים ברציפות אלוף העולם (בודפשט 2022 ופוקואוקה 2023) במשחים ל-200 מטר מעורב אישי ול-400 מטר מעורב אישי ואלוף העולם (פוקואוקה 2023) במשחה ל-200 מטר פרפר. הוא שיאן העולם במשחה ל-400 מטר מעורב אישי ושיאן אירופה במשחה ל-200 מטר מעורב אישי.  

אביו של לאון, קסבייה מרשאן, סגן אלוף העולם (פרת' 1998) במשחה ל-200 מטר מעורב אישי.

ביוגרפיה 
מרשאן נולד וגדל בטולוז, בנם של סלין בונה, שחיינית אולימפית (ברצלונה 1992), מקום 14 במשחה ל-200 מטר מעורב אישי, ושל קסבייה מרשאן, סגן אלוף העולם (פרת' 1998) במשחה ל-200 מטר מעורב אישי. הוא מתאמן באוניברסיטת המדינה של אריזונה.

2021 
באולימפיאדת טוקיו (2021) סיים במקום שישי במשחה ל-400 מטר מעורב אישי בתוצאה של 4:11.16 דקות, בשלב המוקדמות הוא קבע תוצאה של 4:10.09 דקות. נוסף לכך, הוא סיים במקום 14 במשחה ל-200 מטר פרפר בתוצאה של 1:55.68 דקות, במקום 18 במשחה ל-200 מטר מעורב אישי בתוצאה של 1:58.30 דקות ובמקום עישרי במשחה שליחים 4x100 מטר מערוב בתוצאה של 3:33.41 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 52.05 שניות.

2022
באליפות המכללות שנערכה במרץ 2022 הוא זכה ב-3 מדליות אישיות, 2 זהב ו-1 כסף. מדליות זהב במשחה ל-200 יארד חזה בתוצאה של 1:48.20 דקות ובמשחה ל-200 יארד מעורב אישי בשיא בינלאומי של ארצות הברית של 1:37.69 דקות. מדליית כסף במשחה ל-400 יארד מעור אישי בתוצאה של 3:34.08 דקות.

אלוף עולם
באליפות העולם שנערכה בבודפשט, הונגריה ביוני אותה שנה הוא זכה ב-3 מדליות, 2 זהב ו-1 כסף. מדליות זהב, במשחה ל-200 מטר מעורב אישי בשיא לאומי חדש של 1:55.22 דקות, לפני קרסון פוסטר מארצות הברית (1:55.71 דקות) ודאיה סטו מיפן (1:56.22 דקות) ובמשחה ל-400 מטר מעורב אישי בשיא אליפות, שיא אירופה חדש והתוצאה השנייה בטיבה בכל הזמנים של 4:04.28 דקות, לפני קרסון פוסטר (4:06.56 דקות) וצ'ייס קייליש (4:07.47 דקות), שניהם מארצות הברית. מדליית כסף, במשחה ל-200 מטר פרפר בשיא לאומי חדש של 1:53.37 דקות, אחרי כרישטוף מילאק מהונגריה שקבע שיא עולם חדש של 1:50.34 דקות ולפני טומורו הונדה מיפן (1:53.61 דקות).

2023

שיאן עולם
באליפות העולם שנערכה בפוקואוקה, יפן ביולי 2023 זכה ב-3 מדליות זהב במשחה ל-200 מטר פרפר בשיא לאומי חדש של 1:52.43 דקות, לפני קשישטוף חמיילבסקי מפולין (1:53.62 דקות) וטומורו הונדה מיפן (1:53.66 דקות), במשחה ל-200 מטר מעורב אישי בשיא אירופה חדש של 1:54.82 דקות, לפני דנקן סקוט (1:55.95 דקות) ותומאס דין (1:56.07 דקות), שניהם מהממלכה המאוחדת, שיפור לשיא הוויתיק בן 14 השנים של לאסלו צ'ה מהונגריה (1:55.18 דקות) ובמשחה ל-400 מטר מעורב אישי בשיא עולם חדש של 4:02.50 דקות, לפני קרסון פוסטר מארצות הברית (4:06.56 דקות) ודאיה סטו (4:09.41 דקות), שיפור לשיא הוותיק בן 15 השנים של מייקל פלפס מארצות הברית (4:03.84 דקות).

שיאים אישיים

בריכה אולימפית
 200 מטר חופשי: 1:46.44 דקות (2023)
 200 מטר פרפר: 1:53.37 דקות (2022), שיא צרפת
 200 מטר חזה: 2:06.59 דקות (2023), שיא צרפת
 200 מטר מעורב אישי: 1:54.82 דקות (2023), שיא אירופה
 400 מטר מעורב אישי: 4:02.50 דקות (2023), שיא עולם

בריכת 25 יארד
 200 יארד חופשי: 1:30.77 דקות (2023)
 200 יארד חזה: 1:46.91 דקות (2023), שיא עולם
 200 יארד מעורב אישי: 1:36.34 דקות (2023), שיא עולם
 400 יארד מעורב אישי: 3:28.82 דקות (2023), שיא עולם

ראו גם 

התפתחות שיא העולם במשחה ל-400 מטר מעורב אישי (ויקיפדיה האנגלית)

קישורים חיצוניים 

שחייני מעורב אישי
שחייני חזה
שחייני פרפר
שחיינים אולימפיים צרפתים
אלופי עולם בשחייה
שיאני עולם בשחייה
שחיינים באולימפיאדת טוקיו (2020)
צרפתים שנולדו ב-2002